የእንግሊዝ ኩባንያዎች  እያደገ  ባለው የኢትዮጵያ  ቆዳ  ኢንዱስተሪ  ላይ የሚያደርጉት ተሳትፎ አበረታች እንደሆነ ተገለጸ
– የእንግሊዝ ኩባንያዎች እያደገ በመጣው የኢትዮጵያ የቆዳ ኢንዱስትሪ ላይ የሚያደርጉት ተሳትፎ አበረታች  እንደሆነ ተገለጸ ።ፒታርድስ የተባለ በቆዳ ኢንዱስትሪ ላይ የተሠማራ የእንግሊዝ ኩባንያ በኢትዮጵያ ሥራውን ከጀመረ ረጅም ዓመታት የተቆጠሩ ሲሆን በአሁኑ ወቅት ብዛት ያላቸው የአውሮፓ ኩባንያዎች  በቆዳ ኢንዱስትሪው ላይ ለመሠማራት ወደ አፍሪካ መምጣት ጀምረዋል።በደቡብ ምዕራብ እንግሊዝ ዮቪል ሶመርሴት በተባለ ሥፍራ መሠረቱን ያደረገው የፒታርድስ ኩባንያ እኤአ በ 1920 ዎቹ በኢትዮጵያ ሥራውን በመጀመር ከበግ ቆዳዎችን በመጠቀም የሴቶችን የእጅ ጓንት፤ቦርሳና ጃኬቶችን ማምረት ከጀመረ ዓመታት ተቆጥረዋል ።በኢትዮጵያ የኩባንያው ሥራ አስኪያጅ ወ/ሮ ፀደኒያ መክብብ እንደሚገልጹት በየጊዜው  የፋብሪካው ሠራተኞች  ክህሎት እያገደ  መምጣቱን  ተናግረዋል ። የኢትዮጵያ የበግ ዝርያዎች የቆዳ ውፍረታቸው ከአውሮፓ አይነቶቹ የሚቀጥን በመሆኑ ለስስ የቆዳ ውጤቶች ተፈላጊ መሆኑ  ቆዳውን ተፈላጊ  እንዳደረገው ገልጸዋል ። ፒታርድስ ኩባንያ በኢትዮጵያ ሶስት ፋብሪካዎች ያሉት ሲሆን አራተኛውን ፋብሪካውን በመገንባት ላይ እንደሚገኝና በዓመት 60ሚሊዮን ዶላር ገቢ ለማግኘት የሚያስችል ፕሮጀክት እያካሄደ መሆኑን ኩባንያው ገልጿል ።      በአሁኑ ወቅት ፋብሪካው ለ1ሺ2መቶ ሠራተኞች የሥራ ዕድል የፈጠረ መሆኑንና በአምስት ዓመት ውስጥ የሠራተኛውን ቁጥር 5ሺ ለማድረስ መታቀዱ ተገልጿል ። ፋብሪዎቹ በአጠቃላይ በወር 100ሺ የሥራና 5ሺ የብርድ ጓንቶችን እንደሚያመርትና በዓመት ጥራተ ያለው 186 ሺ ስኩየር ሜትር ቆዳ ወደ ውጪ እንደሚልክ  ኩባንያው አያይዞ  ገልጿል ።     የአለም አቀፉ ፒታርድስ ኩባንያ ዋና ሥራ አስፈፃሚ ሬግ ሃንኪ እንደሚናገሩት ኢትዮጵያ   ለአለም የቆዳ ኢንዱስትሪ ዕድገት የምታደርገው አስተዋፅኦ ከጊዜ ወደ ጊዜ እያደገ  መምጣቱን ገልጸው ሃገሪቱ ያላት ሰፊና ርካሽ የሰው ኃይል እንዲሁም መንግሥት   ለኢንዱስትሪ ምርቶች የሚያደርገው የቀረጥ ማበረታቻ ፒትራድስንን ጨምሮ ብዙ  የአውሮፓ ኩባንያዎችን እየሳበ  ይገኛል ብለዋል ። ኢትዮጵያ 26 ሚሊዮን የሚሆን በጎች ያሏት በመሆኑ ከዓለም ቀዳሚ ብትሆንም እስካሁን የበግ  ቆዳ በማቅረብ ትልቅ ድርሻ ባይኖራትም ለወደፊቱ ግን ብዙ ሥራውችን ለማከናወን አቅም እንዳላት ዋና ሥራ አስፈጻሚው አያይዘው ገልጸዋል።  ኢትዮጵያ ባለፉት 23 ዓመታት ትልቅ ለውጥ አምጥታለች ነው ያሉት ሃንኪ ፤ከአፍሪካ ተመራጭ የኢኮኖሚና የኢንቨስትመንት ማዕከል ለመሆንም ትልልቅ ሥራዎች ስትከናውን መቆየቷንና በአምስት ዓመቱ የዕድገትና ትራንስፎርሜሽን ዕቅድ ከቆዳው በዓመት 500 ሚሊዮን ዶላር ለማግኘት እየተንቀሳቀሰች ትገኛለች ብለዋል ።